કોણ છે સચિન તેન્ડુલકર? એક મહાન ક્રિકેટર? એક લેજન્ડ? એક એવો ખેલાડી જેને લોકો ભગવાન કહે છે? સચિન કેટલો મહાન ખેલાડી છે એ ભલે આખી દુનિયાને ખબર હોય પરંતુ સચિનની ડૉટર સારાને આ વાત સમજવામાં થોડી વાર લાગી હતી. સચિનની લાઈફ પર બનેલી આ ફિલ્મ જોયા પછી તેની દીકરી સારાએ આપેલા ઇન્ટરવ્યુમાં જણાવ્યું કે, “હું મોટી થઈ ત્યાં સુધી મારા પિતા કેટલા મહાન છે તેની મને ખબર જ નહતી. તે મારા માટે મારા પપ્પા હતા અને મારા માટે એ વાત બહુ જ સિમ્પલ હતી. મૂવી જોય પછી મને ખબર પડી કે બાકી બધા તેમના વિષે શું વિચારે છે.”